
22-TA-3838: Rīkojuma projekts (Vispārīgais)
Par investīcijas 2.1.2.1.i. “Pārvaldes centralizētās platformas un sistēmas” nolūka “Valsts pārvaldes IKT attīstības projektu un programmu pārvaldība” projekta “Valsts pārvaldes IKT attīstības projektu programmu un arhitektūras pārvaldība” pases un koplietošanas pakalpojuma “IKT attīstības aktivitāšu un domēnu arhitektūru pārvaldības atbalsta pakalpojums” apstiprināšanu
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Papildu dokumenti (VARAM_apliecinājums par īstenošanas kapacitāti)
Atzinuma sniedzējs
Tieslietu ministrija
Atzinums iesniegts
28.02.2023.
Atzinuma sniegšanas termiņš
28.02.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Rīkojuma projekts
5. Noteikt Vides aizsardzības un reģionālās attīstības ministriju  par projekta iesniedzēju un atbildīgo par projekta īstenošanu un projekta pasē plānoto rezultātu (tai skaitā finanšu, rezultāta un iznākuma rādītāju) sasniegšanu.
	Iebildums
Lūdzam svītrot rīkojuma projekta 5. punktu kā Ministru kabineta 2022.gada 14.jūlija noteikumos Nr.435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" ietvertā regulējuma dublējošu.
Piedāvātā redakcija
-
	Viesturs Blūmentāls (TM)

	2.
	Rīkojuma projekts
2. Apstiprināt projekta izmaksas ne vairāk kā 2 320 500 euro apmērā, tai skaitā Eiropas Savienības Atveseļošanas un noturības mehānisma finansējums investīcijai 2.1.2.1.i. ne vairāk kā 2 100 000 euro apmērā un valsts budžeta finansējums pievienotās vērtības nodokļa izmaksu segšanai ne vairāk kā 220 500 euro apmērā (aktivitātes ietvaros plānotajai IKT arhitektūras izstrādes un konsultāciju pakalpojumu izmaksu segšanai).
	Priekšlikums
Atbilstoši juridiskās tehnikas prasībām lūdzam rīkojuma projekta 2. punktā nelietot abreviatūru "IKT", kura nav vispārzināma. Tā vietā lūdzam norādīt uz informācijas un komunikāciju tehnoloģiju arhitektūru.
Piedāvātā redakcija
-
	Viesturs Blūmentāls (TM)

	3.
	Rīkojuma projekts
2. Apstiprināt projekta izmaksas ne vairāk kā 2 320 500 euro apmērā, tai skaitā Eiropas Savienības Atveseļošanas un noturības mehānisma finansējums investīcijai 2.1.2.1.i. ne vairāk kā 2 100 000 euro apmērā un valsts budžeta finansējums pievienotās vērtības nodokļa izmaksu segšanai ne vairāk kā 220 500 euro apmērā (aktivitātes ietvaros plānotajai IKT arhitektūras izstrādes un konsultāciju pakalpojumu izmaksu segšanai).
	Priekšlikums
Lūdzam rīkojuma projekta 2. punktā svītrot pieturzīmi iekavas, jo tās nav nepieciešamas.
Piedāvātā redakcija
-
	Viesturs Blūmentāls (TM)

	4.
	Rīkojuma projekts
6. Vides aizsardzības un reģionālās attīstības ministrijai Plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” investīcijas 2.1.2.1.i. veiksmīgai īstenošanai piesaistīt četrus darbiniekus (4 slodzes) uz darba līguma, kas noslēgts uz noteiktu laiku, pamata, nodrošinot, ka piesaistītie darbinieki strādā tikai uz investīcijas 2.1.2.1.i. īstenošanas laiku.
	Priekšlikums
Atbilstoši juridiskās tehnikas prasībām lūdzam rīkojuma projekta 3. un 6. punktā konsekventi izmantot rīkojuma projekta 1. punktā atrunāto saīsinājumu "investīcija 2.1.2.1.i.", svītrojot vārdus "Plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija"".
Piedāvātā redakcija
-
	Viesturs Blūmentāls (TM)



